Document ID: 31990R1265

*****
ΚΑΝΟΝΙΣΜΟΣ (ΕΟΚ) αριθ. 1265/90 ΤΗΣ ΕΠΙΤΡΟΠΗΣ
της 14ης Μαΐου 1990
για την τροποποίηση του κανονισμού (ΕΟΚ) αριθ. 429/90 σχετικά με τη χορήγηση βάσει δημοπρασίας, ενίσχυσης στο συμπυκνωμένο βούτυρο που προορίζεται για άμεση κατανάλωση στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 7α παράγραφος 3,
Εκτιμώντας:
ότι βάσει του κανονισμού (ΕΟΚ) αριθ. 429/90 της Επιτροπής (3) χορηγείται ενίσχυση στο συμπυκνωμένο βούτυρο που προορίζεται για άμεση κατανάλωση στην Κοινότητα· ότι πρέπει να προσδιοριστεί ότι η ενίσχυση αυτή χορηγείται στο συμπυκνωμένο βούτυρο που ανταποκρίνεται στις προδιαγραφές του παραρτήματος του εν λόγω κανονισμού· ότι για λόγους ισότητας πρέπει να εφαρμοστεί ο παρών κανονισμός από την ημερομηνία ενάρξεως ισχύος του κανονισμού (ΕΟΚ) αριθ. 429/90·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΟΚ) αριθ. 429/90 αντικαθίσταται από το ακόλουθο κείμενο:
«1. Χορηγείται ενίσχυση στο συμπυκνωμένο βούτυρο που παράγεται σε εγκεκριμένη εγκατάσταση σύμφωνα με το άρθρο 9, είτε από κρέμα γάλακτος είτε από βούτυρο που παρασκευάζεται στην Κοινότητα, και ανταποκρίνεται στις προδιαγραφές του παραρτήματος, υπό τον όρο, όσον αφορά το βούτυρο, ότι δεν έχει αποτελέσει αντικείμενο αγοράς από τους οργανισμούς παρεμβάσεως ούτε ενισχύσεων στην ιδιωτική αποθεματοποίηση. Το συμπυκνωμένο αυτό βούτυρο προορίζεται για άμεση κατανάλωση στην Κοινότητα».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαΐου 1990.

Labels: 3
17
6